সবচেয়ে বড়ো কথা হচ্ছে, তিনি অপরাপর বিষয়ের মতো ভাষাকে কেবলই উপরিকাঠামোর একটা বিষয় মনে করছেন। একজন প্রগতিশীল বস্তুবাদী নায়ক সেটাই করবেনÑতাই তো স্বাভাবিক। কিন্তু সমাজতান্ত্রিক দুনিয়ার এই যে পতনশীল অবস্থা এর জন্য কি কেবলমাত্র অর্থনৈতিক বিষয়টিই এস্টাব্লিস্ট করার ভিতরে নেই? সর্বহারার একনায়কতন্ত্র প্রতিষ্ঠা করতে গিয়ে অন্যসব বিষয়, দর্শন, শিল্প-সংস্কৃতি, আইন, ভাষাতত্ত্ব ইত্যাদিসহ অন্যকিছুর চর্চা সেভাবে হয়েছে? ‘সামগ্রিক চর্চাবিহীন পলিটিক্যাল ক্যাডারশীপ’ই তো প্রগতিশীলতার বারোটা বাজিয়েছে। সমাজতন্ত্র বিনির্মাণ একটি চলমান প্রক্রিয়া, এতে গণতন্ত্র একটি অপরিহার্য বিষয়। ব্যক্তিকে বাদ দিয়ে তা হবে না। আমি বলতে চাইছি, ব্যক্তির সৃজনশীলতাকে বাদ দিয়ে মানবসভ্যতার স্থায়ী বস্তুতান্ত্রিক অগ্রগতি টিকবে না।